|  |  |
| --- | --- |
|  |  **บันทึกข้อความ** |

ส่วนราชการ กสส. (กง.สอ.) โทร. ๐-๒๒๔๑-๙๐๐๐ ต่อ 2112 โทรสาร ๐-๒๒๔๑-2066

**ที่** มท ๐๘21.2/ **วันที่** มีนาคม ๒๕68
**เรื่อง** แนวทางการบริหารจัดการมูลฝอยและจัดเก็บค่าธรรมเนียมขยะตามกฎกระทรวงกำหนดค่าธรรมเนียม
 และยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ. 2567

## เรียน อสถ.

**1. เรื่องเดิม**

1.1 กระทรวงมหาดไทยได้มีหนังสือ ด่วนที่สุด ที่ มท 0804.5/ว 12807 ลงวันที่
11 ธันวาคม 2567 แจ้งว่า กฎกระทรวงกำหนดอัตราค่าธรรมเนียมและยกเว้นค่าธรรมเนียมเกี่ยวกับ
การจัดการสิ่งปฏิกูลและมูลฝอย พ.ศ. 2567 ได้ประกาศในราชกิจจานุเบกษา เล่มที่ 141 ตอนที่ 71 ก
เมื่อวันที่ 22 พฤศจิกายน 267 และมีผลใช้บังคับเมื่อพ้นสามร้อยหกสิบวันนับแต่วันประกาศในราชกิจจานุเบกษา
เป็นต้นไป (วันที่ 17 พฤศจิกายน 2568) จึงขอส่งกฎกระทรวงดังกล่าวพร้อมสรุปสาระสำคัญและตัวอย่างข้อบัญญัติท้องถิ่นให้จังหวัดดำเนินการแจ้งองค์กรปกครองส่วนท้องถิ่นในเขตจังหวัดพิจารณาดำเนินการ
ในส่วนที่เกี่ยวข้องต่อไป **(เอกสาร 1)**

 1.2 กสส. ได้จัดประชุมหารือแนวทางการบริหารจัดการขยะของจังหวัดและองค์กรปกครองส่วนท้องถิ่น เพื่อกำหนดแนวทางการบริหารจัดการขยะของจังหวัดและองค์กรปกครองส่วนท้องถิ่น
ในประเด็นการบริหารจัดการขยะของกลุ่มพื้นที่ในการจัดการมูลฝอย (Clusters) และแนวทางการดำเนินการตามกฎกระทรวงกำหนดอัตราค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ. 2567 ร่วมกันกับหน่วยงานที่เกี่ยวข้อง เมื่อวันที่ 20 มกราคม 2568 ณ ห้องประชุมกองตรวจราชการกรม อาคาร 4 ชั้น 3 กรมส่งเสริมการปกครองท้องถิ่น โดยมีผู้แทนจากกรมส่งเสริมการปกครองท้องถิ่น กรมควบคุมมลพิษ กรมอนามัย และสำนักงานนโยบายและแผนทรัพยากรธรรมชาติและสิ่งแวดล้อม เข้าร่วมการประชุมฯ
ซึ่งที่ประชุมฯ ได้พิจารณาให้ความเห็นต่อร่างแนวทางการบริหารจัดการมูลฝอยและจัดเก็บค่าธรรมเนียมขยะตามกฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย
พ.ศ. 2567 สำหรับองค์กรปกครองส่วนท้องถิ่น ตามที่ กสส. เสนอ และมีมติเห็นชอบให้กรมควบควบคุมมลพิษดำเนินการปรับแก้ไขร่างคำแนะนำในการคัดแยกมูลฝอยแบบแยกประเภทสำหรับประชาชน ตามข้อสังเกต
ของที่ประชุมฯ

 1.3 กรมควบคุมมลพิษได้มีหนังสือ ที่ ทส 0304/3055 ลงวันที่ 31 มกราคม 2568 แจ้งว่า ได้ปรับแก้ไขร่างคำแนะนำในการคัดแยกมูลฝอยแบบแยกประเภทสำหรับประชาชนเรียบร้อยแล้ว
จึงขอจัดส่งให้กรมส่งเสริมการปกครองท้องถิ่นเพื่อเสนอร่างคำแนะนำดังกล่าวต่อคณะกรรมการกลางจัดการ
สิ่งปฏิกูลและมูลฝอย ครั้งที่ 1/2568 ต่อไป **(เอกสาร 2)**

 **2. ข้อเท็จจริง**

เพื่อให้การดำเนินการเกี่ยวกับการจัดการมูลฝอยสอดคล้องกับกฎกระทรวงกำหนดอัตราค่าธรรมเนียมและยกเว้นค่าธรรมเนียมเกี่ยวกับสิ่งปฏิกูลและมูลฝอย พ.ศ. 2567 กสส. จึงได้เสนอร่างแนวทาง
การบริหารจัดการมูลฝอยและจัดเก็บค่าธรรมเนียมขยะตามกฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ. 2567 สำหรับองค์กรปกครอง
ส่วนท้องถิ่นและสำหรับครัวเรือน ต่อคณะกรรมการกลางจัดการสิ่งปฏิกูลและมูลฝอย ครั้งที่ 1/2568
เมื่อวันที่ 5 กุมภาพันธ์ 2568 ซึ่งที่ประชุมฯ ได้มีมติเห็นชอบร่างแนวทางและร่างคำแนะนำดังกล่าวแล้ว รายละเอียดดังนี้ **(เอกสาร 3)**

/2.1 แนวทาง...

-2-

 2.1 แนวทางการบริหารจัดการมูลฝอยและจัดเก็บค่าธรรมเนียมขยะตามกฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ. 2567 สำหรับองค์กรปกครองส่วนท้องถิ่น

 2.1.1 แนวทางที่ 1 การคิดค่าธรรมเนียมตามลักษณะการดำเนินการคัดแยกและทิ้งขยะ ควรมีแนวทางดังนี้

 1) การออกข้อบัญญัติท้องถิ่นในการบริหารจัดการขยะและกำหนดอัตราค่าธรรมเนียมการเก็บขนและกำจัดมูลฝอยให้มีความสอดคล้องกับกฎกระทรวงฯ โดยให้ครอบคลุมทุกแหล่งกำเนิดขยะมูลฝอย

 2) กำหนดโครงสร้างการบริหารจัดการขยะมูลฝอยระดับชุมชน ซึ่งมีโครงสร้าง บทบาทหน้าที่ต่างๆ ในการบริหารจัดการขยะในชุมชนชัดเจน เพื่อบริหารการดำเนินงานและค่าใช้จ่ายอื่น ๆ
ที่เกี่ยวข้อง เช่น กำหนดให้มีการจ่ายค่าตอบแทนให้บุคลากรที่รับผิดชอบในการเก็บ ขน และกำจัดขยะมูลฝอย เป็นต้น
 3) กำหนดกลุ่มในการจัดเก็บค่าธรรมเนียม โดยแบ่งกลุ่มในการจัดเก็บค่าธรรมเนียมแปรผันตามความสามารถในการแยกขยะมูลฝอยของครัวเรือน ซึ่งองค์กรปกครองส่วนท้องถิ่นสามารถพิจารณาดำเนินการได้ 4 กรณี สรุปได้ดังนี้

|  |  |  |  |
| --- | --- | --- | --- |
| **กรณี** | **ค่าธรรมเนียม (เดือน/ครั้ง)** | **การจัดการขยะ** | **ความถี่การเก็บขน** |
| **อินทรีย์** | **ทั่วไป/อื่นๆ** |
| 1 | ขั้นต่ำ 40 บาท | จัดการเอง | นำส่งเอง | ตามที่ อปท.กำหนด |
| 2 | สูงกว่ากรณีที่ 1 แต่ไม่เกินตามที่กฎกระทรวงกำหนด | จัดการเอง | ตัวแทน | 1 ครั้ง/สัปดาห์ |
| 3 | สูงกว่ากรณีที่ 2 แต่ไม่เกินตามที่กฎกระทรวงกำหนด | ตัวแทน | นำส่งเอง | วันเว้นวัน |
| 4 | สูงกว่ากรณีที่ 3 แต่ไม่เกินตามที่กฎกระทรวงกำหนด | ตัวแทน  | ตัวแทน | ขยะอินทรีย์: วันเว้นวันขยะทั่วไป/อื่นๆ : 1 ครั้ง/สัปดาห์ |

 2.1.2 แนวทางที่ 2 การคิดค่าธรรมเนียมตามกลุ่มประเภทของแหล่งกำเนิดขยะมูลฝอย ควรมีแนวทางดังนี้

 1) กำหนดค่าธรรมเนียมตามประเภทแหล่งกำเนิด เช่น ครัวเรือน ร้านอาหาร ตลาด สถานประกอบการ เป็นต้น โดยค่าธรรมเนียมต้องสอดคล้องตามที่กฎกระทรวงฯ กำหนด

 2) สำหรับการกำหนดค่าธรรมเนียมสำหรับครัวเรือน องค์กรปกครองส่วนท้องถิ่นสามารถพิจารณาการกำหนดเงื่อนไขในการลดอัตราค่าธรรมเนียมเก็บขนและกำจัดได้ 2 กลุ่ม ได้แก่ ครัวเรือน
ที่ไม่คัดแยกขยะ และครัวเรือนที่แยกขยะ ตามประเภทขยะโดยครัวเรือนที่ไม่คัดแยกขยะ จะเก็บค่าธรรมเนียมอัตราสูงสุด สำหรับครัวเรือนที่แยกขยะจะเก็บอัตราค่าธรรมเนียมขั้นต่ำตามที่กำหนดในกฎกระทรวง

 3) กำหนดให้มีระบบการตรวจสอบ เช่น การลงทะเบียนผ่านแอปพลิเคชัน
ระบบออนไลน์ หรือระบบอื่น ๆ ตามความเหมาะสม เพื่อใช้สำหรับการติดตาม ตรวจสอบเพื่อลดหย่อนค่าธรรมเนียมเก็บขน และกำจัดขยะ รวมทั้งกำหนดให้มีเจ้าหน้าที่ที่รับผิดชอบลงไปตรวจสอบเพื่อยืนยันว่า
ครัวเรือนได้มีการคัดแยกขยะจริง

/2.1.3 แนวทางที่ 3...

-3-

 2.1.3 แนวทางที่ 3 การคิดค่าธรรมเนียมตามลักษณะการมีส่วนร่วมของครัวเรือน
องค์กรปกครองส่วนท้องถิ่นมีการดำเนินโครงการส่งเสริมการคัดแยกขยะในครัวเรือน โดยพิจารณาให้มีการใช้ป้าย/สติ๊กเกอร์/ธงสัญลักษณ์ แสดงสถานการณ์มีส่วนร่วมในการคัดแยกขยะของครัวเรือนที่เข้าร่วมโครงการ เช่น ติดตั้ง
ธงเขียว (เข้าร่วมโครงการ) หมายถึง ครัวเรือนมีความสมัครใจในการจัดการขยะด้วยตนเอง โดยมีการคัดแยกขยะตามประเภทที่กฎกกระทรวงกำหนด โดยเสียค่าธรรมเนียมเก็บขนและกำจัดมูลฝอย เป็นรายเดือน/ครั้ง ไม่ต่ำกว่าอัตราที่กฎกระทรวงกำหนด หรือติดตั้งธงแดง (ไม่เข้าร่วมโครงการ) หมายถึง ครัวเรือนไม่มีการคัดแยกขยะ
ตามประเภทที่กฎกระทรวงฯ กำหนด จะต้องจ่ายค่าธรรมเนียม ในอัตราสูงสุดเป็นรายเดือน/ครั้ง ตามอัตรา
ที่กฎกระทรวงกำหนด เป็นต้น

 2.1.4 แนวทางที่ 4 การคิดค่าธรรมเนียมตามปริมาณน้ำหนักขยะที่เกิดขึ้น ควรมีแนวทาง ดังนี้

 1) กำหนดความถี่การเก็บขนขยะมูลฝอย ทุกๆ 10-15 วัน โดยการลดเวลา
และความถี่ในการเก็บขนเพื่อให้ครัวเรือนตระหนักในการคัดแยกขยะก่อนส่งให้องค์กรปกครองส่วนท้องถิ่นดำเนินการต่อไป

 2) กำหนดให้มีจุดรวบรวมและการชั่งน้ำหนักขยะ ในชุมชน/หมู่บ้าน ธนาคารขยะ หรือจุดอื่นตามที่องค์กรปกครองส่วนท้องถิ่นกำหนดไว้ เพื่อนำไปกำจัดต่อไป

 3) กำหนดค่าธรรมเนียมบริการเก็บขนและกำจัดมูลฝอยต่อกิโลกรัม รวมแล้วคิดเป็นรายเดือนไม่ต่ำกว่าอัตราต่ำสุดและรายครั้งสูงสุดไม่เกินอัตราตามที่กฎกระทรวงฯ กำหนด

 2.2 คำแนะนำในการคัดแยกมูลฝอยแบบแยกประเภทสำหรับประชาชน

 2.2.1 ประชาชนต้องคัดแยกมูลฝอยก่อนส่งให้องค์กรปกครองส่วนท้องถิ่นดำเนินการ โดยต้องไม่นำมูลฝอยแต่ละประเภทมารวมกัน ซึ่งมูลฝอยแต่ละประเภทที่คัดแยกแล้ว ให้ใส่ถุงบรรจุมูลฝอยที่ทำจากวัสดุที่มีความเหนียว ทนทาน ไม่ฉีกขาดง่าย ไม่รั่วซึม ขนาดเหมาะสมกับปริมาณมูลฝอยที่จะทิ้ง ถุงบรรจุมูลฝอยที่ใช้ต้องเป็นแบบใดแบบหนึ่ง ดังนี้

|  |  |
| --- | --- |
| **แบบของถุง** | **ประเภทของมูลฝอย** |
| **มูลฝอยอินทรีย์** | **มูลฝอยนำกลับมา****ใช้ใหม่** | **มูลฝอยที่เป็นพิษหรืออันตราย** | **มูลฝอยทั่วไป** | **มูลฝอยติดเชื้อชุมชน** |
| 1. ถุงพลาสติกใสหรือสีขาวขุ่นทั่วไปที่มองเห็นประเภทมูลฝอยที่อยู่ภายใน | ✓ | ✓ | ✓ | ✓ | X |
| 2. ถุงดำ | X | X | X | ✓ | X |
| 3. ถุงสีหรือถุงที่สกรีนด้วยสี | เขียว | เหลือง | ส้ม | น้ำเงิน | แดง |
| 4. ถุงที่มีข้อความระบุประเภทของมูลฝอยบนถุง | ✓ | ✓ | ✓ | ✓ | ✓ |

สำหรับภาชนะที่ไม่ใช่ถุง ควรทำจากวัสดุที่ทำความสะอาดง่าย มีความแข็งแรง ทนทาน ไม่รั่วซึม มีฝาปิดมิดชิด สามารถป้องกันสัตว์และแมลงพาหะนำโรคได้ ขนาดและรูปร่างเหมาะสมกับปริมาณหรือประเภทมูลฝอยที่จะทิ้ง สามารถเคลื่อนย้ายได้สะดวกและง่ายต่อการถ่ายเทมูลฝอย โดยภาชนะที่ไม่ใช่ถุงควรจะใช้สำหรับประเภทมูลฝอยอินทรีย์และมูลฝอยทั่วไปเท่านั้น

/2.2.2 การรวบรวม...

-4-

 2.2.2 การรวบรวมมูลฝอยเพื่อส่งให้องค์กรปกครองส่วนท้องถิ่นดำเนินการ
เมื่อประชาชนคัดแยกมูลฝอยตามประเภทและใส่ในภาชนะบรรจุมูลฝอยแล้ว ควรดำเนินการ ดังนี้

 1) กรณีบ้านพักอาศัยที่มีรถขยะมาจัดเก็บตามบ้าน ให้ประชาชนนำมาวางไว้หน้าบ้านตามวันและเวลาที่องค์กรปกครองส่วนท้องถิ่นกำหนด

 2) กรณีอาศัยอยู่ในอาคาร คอนโดมิเนียม หอพัก อพาร์ทเมนท์ และอื่น ๆ
เพื่อการอยู่อาศัย สถานที่ราชการ สำนักงาน สถานประกอบการ ให้ผู้อยู่อาศัยหรือประชาชนนำมูลฝอยมาใส่
ในภาชนะรองรับมูลฝอยแต่ละประเภทที่เจ้าของสถานที่/นิติบุคคล ของที่พักจัดเตรียมไว้ ตามวัน เวลา
และสถานที่ที่กำหนด

 2.2.3 จุดเก็บรวบรวมมูลฝอย (drop off) ในชุมชน ในกรณีองค์กรปกครองส่วนท้องถิ่นมีการคัดแยกมูลฝอยบางประเภทเพื่อนำไปจัดการโดยเฉพาะหรือสถานที่ที่เอกชนจัดให้มีจุดรวบรวม
เช่น ห้างสรรพสินค้า ร้านสะดวกซื้อ ประชาชนสามารถดำเนินการได้ดังนี้

 1) มูลฝอยนำกลับมาใช้ใหม่ ให้คัดแยกตามประเภทของวัสดุรีไซเคิลใส่ลงในถุงบรรจุให้ถูกต้อง และใส่ภาชนะตามประเภทของวัสดุรีไซเคิลตามที่องค์กรปกครองส่วนท้องถิ่นหรือเจ้าของสถานที่จัดเตรียมไว้

 2) มูลฝอยที่เป็นพิษหรืออันตราย ให้บรรจุลงในถุงบรรจุให้ถูกต้อง และนำมาทิ้งในภาชนะตามประเภทมูลฝอยที่เป็นพิษหรืออันตรายให้ถูกต้องตามที่องค์กรปกครองส่วนท้องถิ่นหรือเจ้าของสถานที่จัดเตรียมไว้

 **3. ข้อกฎหมาย/ระเบียบ**

 กฎกระทรวงกำหนดอัตราค่าธรรมเนียมและยกเว้นค่าธรรมเนียมเกี่ยวกับการจัดการ
สิ่งปฏิกูลและมูลฝอย พ.ศ. 2567 **(เอกสาร 4)**

 ข้อ 5 ให้ราชการส่วนท้องถิ่นเก็บค่าธรรมเนียมการกำจัดมูลฝอยเป็นรายเดือนและรายครั้งตามข้อ 4 แล้วแต่กรณี ในอัตรากึ่งหนึ่งของอัตราค่าธรรมเนียมที่ราชการส่วนท้องถิ่นกำหนด กรณีที่เจ้าของหรือผู้ครอบครองอาคารหรือสถานที่สามารถคัดแยกมูลฝอยทั้งหมดที่มีอยู่ได้ตามประเภทของมูลฝอยในเดือนหรือครั้งที่มีการเก็บและขนมูลฝอย ดังต่อไปนี้

 (1) มูลฝอยทั่วไป มีการแยกบรรจุในภาชนะรองรับหรือถุงบรรจุโดยปิดปากถุงให้มิดชิดเพื่อส่งกำจัดอย่างถูกวิธีต่อไป

 (2) มูลฝอยอินทรีย์ มีการเข้าร่วมโครงการหรือกิจกรรมคัดแยกมูลฝอยอินทรีย์ เช่น โครงการถังขยะเปียกลดโลกร้อน จัดทำปุ๋ยหมัก หรือนำไปเลี้ยงสัตว์ในครัวเรือน หรือแยกบรรจุในภาชนะรองรับหรือถุงบรรจุโดยปิดปากถุงให้มิดชิดเพื่อส่งกำจัดอย่างถูกวิธีต่อไป

 (3) มูลฝอยนำกลับมาใช้ใหม่ มีการเข้าร่วมโครงการหรือกิจกรรมคัดแยกมูลฝอยนำกลับมาใช้ใหม่ เช่น ธนาคารขยะ (recycle waste bank) ผ้าป่าขยะ หรือแยกบรรจุในภาชนะรองรับหรือถุงบรรจุโดยปิดปากถุงให้มิดชิดเพื่อการจัดการอย่างถูกวิธีต่อไป

 (4) มูลฝอยที่เป็นพิษหรืออันตราย มีการแยกบรรจุในภาชนะรองรับหรือถุงบรรจุโดยปิดปากถุงให้มิดชิดเพื่อส่งกำจัดอย่างถูกวิธีต่อไป

 (5) มูลฝอยติดเชื้อ มีการแยกบรรจุในภาชนะรองรับหรือถุงบรรจุโดยปิดปากถุงให้มิดชิดเพื่อส่งกำจัดอย่างถูกวิธีต่อไป

 กรณีที่อาคารหรือสถานที่ใดไม่มีมูลฝอยประเภทใดตามวรรคหนึ่ง ให้ถือว่าเจ้าของหรือผู้ครอบครองอาคารหรือสถานที่ได้มีการคัดแยกมูลฝอยประเภทนั้นแล้ว

/**4. ข้อพิจารณา**...

-5-

**4. ข้อพิจารณา**

 กสส. (กง.สอ.) พิจารณาแล้ว เพื่อให้การดำเนินการเตรียมความพร้อมในการปฏิบัติ
ตามกฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย
พ.ศ. 2567 ขององค์กรปกครองส่วนท้องถิ่นเป็นไปด้วยความเรียบร้อย เห็นควรมีหนังสือเสนอปลัดกระทรวงมหาดไทย เพื่อขอความร่วมมือจังหวัดแจ้งองค์กรปกครองส่วนท้องถิ่นพิจารณาดำเนินการตามแนวทางการบริหารจัดการมูลฝอยและจัดเก็บค่าธรรมเนียมขยะตามกฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ. 2567 สำหรับองค์กรปกครองส่วนท้องถิ่นและคำแนะนำในการคัดแยกมูลฝอยแบบแยกประเภทสำหรับประชาชน ตามข้อ 2

 **5. ข้อเสนอ**

 จึงเรียนมาเพื่อโปรดพิจารณา หากเห็นชอบ โปรดลงนามในหนังสือที่เสนอมาพร้อมนี้

 (นางสาวสุจิตรา ดาวเรือง)

 ผอ.กง.ปร. รกท.

 ผอ.กสส.

ภูมิ หน.ฝ.สว. ......................................................

จริดา นวผ.ชก./จนท. ............................................

|  |  |
| --- | --- |
| **A black and white image of a garuda  AI-generated content may be incorrect.** |  **บันทึกข้อความ** |

**ส่วนราชการ** กรมส่งเสริมการปกครองท้องถิ่น (กองสาธารณสุขและสิ่งแวดล้อมท้องถิ่น) โทร. ๐ ๒๒๔๑ ๙๐๐๐ ต่อ 2112

**ที่** มท ๐๘21.2/ **วันที่** มีนาคม 2568

**เรื่อง** แนวทางการบริหารจัดการมูลฝอยและจัดเก็บค่าธรรมเนียมขยะตามกฎกระทรวงกำหนดค่าธรรมเนียม
 และยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ. 2567

เรียน ปลัดกระทรวงมหาดไทย

**1. เรื่องเดิม**

1.1 กระทรวงมหาดไทยได้มีหนังสือ ด่วนที่สุด ที่ มท 0804.5/ว 12807 ลงวันที่
11 ธันวาคม 2567 แจ้งว่า กฎกระทรวงกำหนดอัตราค่าธรรมเนียมและยกเว้นค่าธรรมเนียมเกี่ยวกับ
การจัดการสิ่งปฏิกูลและมูลฝอย พ.ศ. 2567 ได้ประกาศในราชกิจจานุเบกษา เล่มที่ 141 ตอนที่ 71 ก
เมื่อวันที่ 22 พฤศจิกายน 267 และมีผลใช้บังคับเมื่อพ้นสามร้อยหกสิบวันนับแต่วันประกาศในราชกิจจานุเบกษา
เป็นต้นไป (วันที่ 17 พฤศจิกายน 2568) จึงขอส่งกฎกระทรวงดังกล่าวพร้อมสรุปสาระสำคัญและตัวอย่างข้อบัญญัติท้องถิ่นให้จังหวัดดำเนินการแจ้งองค์กรปกครองส่วนท้องถิ่นในเขตจังหวัดพิจารณาดำเนินการ
ในส่วนที่เกี่ยวข้องต่อไป **(เอกสาร 1)**

 1.2 กรมส่งเสริมการปกครองท้องถิ่นได้จัดประชุมหารือแนวทางการบริหารจัดการขยะของจังหวัดและองค์กรปกครองส่วนท้องถิ่น เพื่อกำหนดแนวทางการบริหารจัดการขยะของจังหวัดและองค์กรปกครองส่วนท้องถิ่น ในประเด็นการบริหารจัดการขยะของกลุ่มพื้นที่ในการจัดการมูลฝอย (Clusters)
และแนวทางการดำเนินการตามกฎกระทรวงกำหนดอัตราค่าธรรมเนียมและยกเว้นค่าธรรมเนียมเกี่ยวกับ
การจัดการสิ่งปฏิกูลและมูลฝอย พ.ศ. 2567 ร่วมกันกับหน่วยงานที่เกี่ยวข้อง เมื่อวันที่ 20 มกราคม 2568
ณ ห้องประชุมกองตรวจราชการกรม อาคาร 4 ชั้น 3 กรมส่งเสริมการปกครองท้องถิ่น โดยมีผู้แทนจากกรมส่งเสริม
การปกครองท้องถิ่น กรมควบคุมมลพิษ กรมอนามัย และสำนักงานนโยบายและแผนทรัพยากรธรรมชาติ
และสิ่งแวดล้อม เข้าร่วมการประชุมฯ ซึ่งที่ประชุมฯ ได้พิจารณาให้ความเห็นต่อร่างแนวทางการบริหารจัดการมูลฝอยและจัดเก็บค่าธรรมเนียมขยะตามกฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ. 2567 สำหรับองค์กรปกครองส่วนท้องถิ่น ตามที่กรมส่งเสริม
การปกครองท้องถิ่นเสนอ และมีมติเห็นชอบให้กรมควบควบคุมมลพิษดำเนินการปรับแก้ไขร่างคำแนะนำ
ในการคัดแยกมูลฝอยแบบแยกประเภทสำหรับประชาชน ตามข้อสังเกตของที่ประชุมฯ

 1.3 กรมควบคุมมลพิษได้มีหนังสือ ที่ ทส 0304/3055 ลงวันที่ 31 มกราคม 2568 แจ้งว่า ได้ปรับแก้ไขร่างคำแนะนำในการคัดแยกมูลฝอยแบบแยกประเภทสำหรับประชาชนเรียบร้อยแล้ว
จึงขอจัดส่งให้กรมส่งเสริมการปกครองท้องถิ่นเพื่อเสนอร่างคำแนะนำดังกล่าวต่อคณะกรรมการกลางจัดการ
สิ่งปฏิกูลและมูลฝอย ครั้งที่ 1/2568 ต่อไป **(เอกสาร 2)**

 **2. ข้อเท็จจริง**

เพื่อให้การดำเนินการเกี่ยวกับการจัดการมูลฝอยสอดคล้องกับกฎกระทรวงกำหนดอัตราค่าธรรมเนียมและยกเว้นค่าธรรมเนียมเกี่ยวกับสิ่งปฏิกูลและมูลฝอย พ.ศ. 2567 กรมส่งเสริม
การปกครองท้องถิ่นจึงได้เสนอร่างแนวทางการบริหารจัดการมูลฝอยและจัดเก็บค่าธรรมเนียมขยะ
ตามกฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย
พ.ศ. 2567 สำหรับองค์กรปกครองส่วนท้องถิ่นและสำหรับครัวเรือน ต่อคณะกรรมการกลางจัดการสิ่งปฏิกูลและมูลฝอย ครั้งที่ 1/2568 เมื่อวันที่ 5 กุมภาพันธ์ 2568 ซึ่งที่ประชุมฯ ได้มีมติเห็นชอบร่างแนวทางดังกล่าวแล้ว รายละเอียดดังนี้ **(เอกสาร 3)**

/2.1 แนวทาง...

-2-

 2.1 แนวทางการบริหารจัดการมูลฝอยและจัดเก็บค่าธรรมเนียมขยะตามกฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ. 2567 สำหรับองค์กรปกครอง
ส่วนท้องถิ่น

 2.1.1 แนวทางที่ 1 การคิดค่าธรรมเนียมตามลักษณะการดำเนินการคัดแยกและทิ้งขยะ ควรมีแนวทางดังนี้

 1) การออกข้อบัญญัติท้องถิ่นในการบริหารจัดการขยะและกำหนดอัตราค่าธรรมเนียมการเก็บขนและกำจัดมูลฝอยให้มีความสอดคล้องกับกฎกระทรวงฯ โดยให้ครอบคลุมทุกแหล่งกำเนิดขยะมูลฝอย

 2) กำหนดโครงสร้างการบริหารจัดการขยะมูลฝอยระดับชุมชน ซึ่งมีโครงสร้าง บทบาทหน้าที่ต่างๆ ในการบริหารจัดการขยะในชุมชนชัดเจน เพื่อบริหารการดำเนินงานและค่าใช้จ่ายอื่น ๆ
ที่เกี่ยวข้อง เช่น กำหนดให้มีการจ่ายค่าตอบแทนให้บุคลากรที่รับผิดชอบในการเก็บ ขน และกำจัดขยะมูลฝอย เป็นต้น
 3) กำหนดกลุ่มในการจัดเก็บค่าธรรมเนียม โดยแบ่งกลุ่มในการจัดเก็บค่าธรรมเนียมแปรผันตามความสามารถในการแยกขยะมูลฝอยของครัวเรือน ซึ่งองค์กรปกครองส่วนท้องถิ่นสามารถพิจารณาดำเนินการได้ 4 กรณี สรุปได้ดังนี้

|  |  |  |  |
| --- | --- | --- | --- |
| **กรณี** | **ค่าธรรมเนียม (เดือน/ครั้ง)** | **การจัดการขยะ** | **ความถี่การเก็บขน** |
| **อินทรีย์** | **ทั่วไป/อื่นๆ** |
| 1 | ขั้นต่ำ 40 บาท | จัดการเอง | นำส่งเอง | ตามที่ อปท.กำหนด |
| 2 | สูงกว่ากรณีที่ 1 แต่ไม่เกินตามที่กฎกระทรวงกำหนด | จัดการเอง | ตัวแทน | 1 ครั้ง/สัปดาห์ |
| 3 | สูงกว่ากรณีที่ 2 แต่ไม่เกินตามที่กฎกระทรวงกำหนด | ตัวแทน | นำส่งเอง | วันเว้นวัน |
| 4 | สูงกว่ากรณีที่ 3 แต่ไม่เกินตามที่กฎกระทรวงกำหนด | ตัวแทน  | ตัวแทน | ขยะอินทรีย์: วันเว้นวันขยะทั่วไป/อื่นๆ : 1 ครั้ง/สัปดาห์ |

 2.1.2 แนวทางที่ 2 การคิดค่าธรรมเนียมตามกลุ่มประเภทของแหล่งกำเนิดขยะมูลฝอย ควรมีแนวทางดังนี้

 1) กำหนดค่าธรรมเนียมตามประเภทแหล่งกำเนิด เช่น ครัวเรือน ร้านอาหาร ตลาด สถานประกอบการ เป็นต้น โดยค่าธรรมเนียมต้องสอดคล้องตามที่กฎกระทรวงฯ กำหนด

 2) สำหรับการกำหนดค่าธรรมเนียมสำหรับครัวเรือน องค์กรปกครองส่วนท้องถิ่นสามารถพิจารณาการกำหนดเงื่อนไขในการลดอัตราค่าธรรมเนียมเก็บขนและกำจัดได้ 2 กลุ่ม ได้แก่ ครัวเรือนที่ไม่คัดแยกขยะ และครัวเรือนที่แยกขยะ ตามประเภทขยะโดยครัวเรือนที่ไม่คัดแยกขยะ จะเก็บค่าธรรมเนียมอัตราสูงสุด สำหรับครัวเรือนที่แยกขยะจะเก็บอัตราค่าธรรมเนียมขั้นต่ำตามที่กำหนดในกฎกระทรวง

 3) กำหนดให้มีระบบการตรวจสอบ เช่น การลงทะเบียนผ่านแอปพลิเคชัน
ระบบออนไลน์ หรือระบบอื่น ๆ ตามความเหมาะสม เพื่อใช้สำหรับการติดตาม ตรวจสอบเพื่อลดหย่อนค่าธรรมเนียมเก็บขน และกำจัดขยะ รวมทั้งกำหนดให้มีเจ้าหน้าที่ที่รับผิดชอบลงไปตรวจสอบ เพื่อยืนยันว่า
มีครัวเรือนมีการคัดแยกขยะจริง

/2.1.3 แนวทางที่ 3...

-3-

 2.1.3 แนวทางที่ 3 การคิดค่าธรรมเนียมตามลักษณะการมีส่วนร่วมของครัวเรือน
องค์กรปกครองส่วนท้องถิ่นมีการดำเนินโครงการส่งเสริมการคัดแยกขยะในครัวเรือน โดยพิจารณาให้มีการใช้ป้าย/สติ๊กเกอร์/ธงสัญลักษณ์แสดงสถานการณ์มีส่วนร่วมในการคัดแยกขยะของครัวเรือนที่เข้าร่วมโครงการ เช่น ติดตั้ง
ธงเขียว (เข้าร่วมโครงการ) หมายถึง ครัวเรือนมีความสมัครใจในการจัดการขยะด้วยตนเอง โดยมีการคัดแยกขยะตามประเภทที่กฎกกระทรวงกำหนด โดยเสียค่าธรรมเนียมเก็บขนและกำจัดมูลฝอย เป็นรายเดือน/ครั้ง ไม่ต่ำกว่าอัตราที่กฎกระทรวงกำหนด หรือติดตั้งธงแดง (ไม่เข้าร่วมโครงการ) หมายถึง ครัวเรือนไม่มีการคัดแยกขยะ
ตามประเภทที่กฎกระทรวงฯกำหนด จะต้องจ่ายค่าธรรมเนียม ในอัตราสูงสุดเป็นรายเดือน/ครั้ง ตามอัตรา
ที่กฎกระทรวงกำหนด เป็นต้น

 2.1.4 แนวทางที่ 4 การคิดค่าธรรมเนียมตามปริมาณน้ำหนักขยะที่เกิดขึ้น ควรมีแนวทาง ดังนี้

 1) กำหนดความถี่การเก็บขนขยะมูลฝอย ทุกๆ 10-15 วัน โดยการลดเวลา
และความถี่ในการเก็บขนเพื่อให้ครัวเรือนตระหนักในการคัดแยกขยะก่อนส่งให้องค์กรปกครองส่วนท้องถิ่นดำเนินการต่อไป

 2) กำหนดให้มีจุดรวบรวมและการชั่งน้ำหนักขยะ ในชุมชน/หมู่บ้าน ธนาคารขยะ หรือจุดอื่นตามที่องค์กรปกครองส่วนท้องถิ่นกำหนดไว้ เพื่อนำไปกำจัดต่อไป

 3) กำหนดค่าธรรมเนียมบริการเก็บขนและกำจัดมูลฝอยต่อกิโลกรัม รวมแล้วคิดเป็นรายเดือนไม่ต่ำกว่าอัตราต่ำสุดและรายครั้งสูงสุดไม่เกินอัตราตามที่กฎกระทรวงฯ กำหนด

 2.2 คำแนะนำในการคัดแยกมูลฝอยแบบแยกประเภทสำหรับประชาชน

 2.2.1 ประชาชนต้องคัดแยกมูลฝอยก่อนส่งให้องค์กรปกครองส่วนท้องถิ่นดำเนินการ
โดยต้องไม่นำมูลฝอยแต่ละประเภทมารวมกัน ซึ่งมูลฝอยแต่ละประเภทที่คัดแยกแล้ว ให้ใส่ถุงบรรจุมูลฝอย
ที่ทำจากวัสดุที่มีความเหนียว ทนทาน ไม่ฉีกขาดง่าย ไม่รั่วซึม ขนาดเหมาะสมกับปริมาณมูลฝอยที่จะทิ้ง
ถุงบรรจุมูลฝอยที่ใช้ต้องเป็นแบบใดแบบหนึ่ง ดังนี้

|  |  |
| --- | --- |
| **แบบของถุง** | **ประเภทของมูลฝอย** |
| **มูลฝอยอินทรีย์** | **มูลฝอยนำกลับมา****ใช้ใหม่** | **มูลฝอยที่เป็นพิษหรืออันตราย** | **มูลฝอยทั่วไป** | **มูลฝอยติดเชื้อชุมชน** |
| 1. ถุงพลาสติกใสหรือสีขาวขุ่นทั่วไปที่มองเห็นประเภทมูลฝอยที่อยู่ภายใน | ✓ | ✓ | ✓ | ✓ | X |
| 2. ถุงดำ | X | X | X | ✓ | X |
| 3. ถุงสีหรือถุงที่สกรีนด้วยสี | เขียว | เหลือง | ส้ม | น้ำเงิน | แดง |
| 4. ถุงที่มีข้อความระบุประเภทของมูลฝอยบนถุง | ✓ | ✓ | ✓ | ✓ | ✓ |

สำหรับภาชนะที่ไม่ใช่ถุง ควรทำจากวัสดุที่ทำความสะอาดง่าย มีความแข็งแรง ทนทาน ไม่รั่วซึม มีฝาปิดมิดชิด สามารถป้องกันสัตว์และแมลงพาหะนำโรคได้ ขนาดและรูปร่างเหมาะสมกับปริมาณหรือประเภทมูลฝอยที่จะทิ้ง สามารถเคลื่อนย้ายได้สะดวกและง่ายต่อการถ่ายเทมูลฝอย โดยภาชนะที่ไม่ใช่ถุงควรจะใช้สำหรับประเภทมูลฝอยอินทรีย์และมูลฝอยทั่วไปเท่านั้น

/2.2.2 การรวบรวม...

-4-

 2.2.2 การรวบรวมมูลฝอยเพื่อส่งให้องค์กรปกครองส่วนท้องถิ่นดำเนินการ เมื่อประชาชนคัดแยกมูลฝอยตามประเภทและใส่ในภาชนะบรรจุมูลฝอยแล้ว ควรดำเนินการ ดังนี้

 1) กรณีบ้านพักอาศัยที่มีรถขยะมาจัดเก็บตามบ้าน ให้ประชาชนนำมาวางไว้หน้าบ้านตามวันและเวลาที่องค์กรปกครองส่วนท้องถิ่นกำหนด

 2) กรณีอาศัยอยู่ในอาคาร คอนโดมิเนียม หอพัก อพาร์ทเมนท์ และอื่น ๆ
เพื่อการอยู่อาศัย สถานที่ราชการ สำนักงาน สถานประกอบการ ให้ผู้อยู่อาศัยหรือประชาชนนำมูลฝอยมาใส่ในภาชนะรองรับมูลฝอยแต่ละประเภทที่เจ้าของสถานที่/นิติบุคคล ของที่พักจัดเตรียมไว้ ตามวัน เวลา และสถานที่ที่กำหนด

 2.2.3 จุดเก็บรวบรวมมูลฝอย (drop off) ในชุมชน ในกรณีองค์กรปกครองส่วนท้องถิ่นมีการคัดแยกมูลฝอยบางประเภทเพื่อนำไปจัดการโดยเฉพาะหรือสถานที่ที่เอกชนจัดให้มีจุดรวบรวม เช่น ห้างสรรพสินค้า ร้านสะดวกซื้อ ประชาชนสามารถดำเนินการได้ดังนี้

 1) มูลฝอยนำกลับมาใช้ใหม่ ให้คัดแยกตามประเภทของวัสดุรีไซเคิลใส่ลงในถุงบรรจุให้ถูกต้อง และใส่ภาชนะตามประเภทของวัสดุรีไซเคิลตามที่องค์กรปกครองส่วนท้องถิ่นหรือเจ้าของสถานที่จัดเตรียมไว้

 2) มูลฝอยที่เป็นพิษหรืออันตราย ให้บรรจุลงในถุงบรรจุให้ถูกต้อง และนำมาทิ้งในภาชนะตามประเภทมูลฝอยที่เป็นพิษหรืออันตรายให้ถูกต้องตามที่องค์กรปกครองส่วนท้องถิ่นหรือเจ้าของสถานที่จัดเตรียมไว้

 **3. ข้อกฎหมาย/ระเบียบ**

 กฎกระทรวงกำหนดอัตราค่าธรรมเนียมและยกเว้นค่าธรรมเนียมเกี่ยวกับการจัดการ
สิ่งปฏิกูลและมูลฝอย พ.ศ. 2567 **(เอกสาร 4)**

 ข้อ 5 ให้ราชการส่วนท้องถิ่นเก็บค่าธรรมเนียมการกำจัดมูลฝอยเป็นรายเดือนและรายครั้งตามข้อ 4 แล้วแต่กรณี ในอัตรากึ่งหนึ่งของอัตราค่าธรรมเนียมที่ราชการส่วนท้องถิ่นกำหนด กรณีที่เจ้าของหรือผู้ครอบครองอาคารหรือสถานที่สามารถคัดแยกมูลฝอยทั้งหมดที่มีอยู่ได้ตามประเภทของมูลฝอยในเดือนหรือครั้งที่มีการเก็บและขนมูลฝอย ดังต่อไปนี้

 (1) มูลฝอยทั่วไป มีการแยกบรรจุในภาชนะรองรับหรือถุงบรรจุโดยปิดปากถุงให้มิดชิดเพื่อส่งกำจัดอย่างถูกวิธีต่อไป

 (2) มูลฝอยอินทรีย์ มีการเข้าร่วมโครงการหรือกิจกรรมคัดแยกมูลฝอยอินทรีย์ เช่น โครงการถังขยะเปียกลดโลกร้อน จัดทำปุ๋ยหมัก หรือนำไปเลี้ยงสัตว์ในครัวเรือน หรือแยกบรรจุในภาชนะรองรับหรือถุงบรรจุ โดยปิดปากถุงให้มิดชิดเพื่อส่งกำจัดอย่างถูกวิธีต่อไป

 (3) มูลฝอยนำกลับมาใช้ใหม่ มีการเข้าร่วมโครงการหรือกิจกรรมคัดแยกมูลฝอยนำกลับมาใช้ใหม่ เช่น ธนาคารขยะ (recycle waste bank) ผ้าป่าขยะ หรือแยกบรรจุในภาชนะรองรับหรือถุงบรรจุ
โดยปิดปากถุงให้มิดชิดเพื่อการจัดการอย่างถูกวิธีต่อไป

 (4) มูลฝอยที่เป็นพิษหรืออันตราย มีการแยกบรรจุในภาชนะรองรับหรือถุงบรรจุ
โดยปิดปากถุงให้มิดชิดเพื่อส่งกำจัดอย่างถูกวิธีต่อไป

 (5) มูลฝอยติดเชื้อ มีการแยกบรรจุในภาชนะรองรับหรือถุงบรรจุ โดยปิดปากถุงให้มิดชิดเพื่อส่งกำจัดอย่างถูกวิธีต่อไป

 กรณีที่อาคารหรือสถานที่ใดไม่มีมูลฝอยประเภทใดตามวรรคหนึ่ง ให้ถือว่าเจ้าของ
หรือผู้ครอบครองอาคารหรือสถานที่ได้มีการคัดแยกมูลฝอยประเภทนั้นแล้ว

/**4. ข้อพิจารณา**...

-5-

**4. ข้อพิจารณา**

 กรมส่งเสริมการปกครองท้องถิ่นพิจารณาแล้ว เพื่อให้การดำเนินการเตรียมความพร้อม
ในการปฏิบัติตามกฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูล
และมูลฝอย พ.ศ. 2567 ขององค์กรปกครองส่วนท้องถิ่นเป็นไปด้วยความเรียบร้อย เห็นควรมีหนังสือขอความร่วมมือจังหวัดแจ้งองค์กรปกครองส่วนท้องถิ่นพิจารณาดำเนินการตามแนวทางการบริหารจัดการมูลฝอยและจัดเก็บค่าธรรมเนียมขยะตามกฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ. 2567 สำหรับองค์กรปกครองส่วนท้องถิ่นและคำแนะนำในการคัดแยกมูลฝอยแบบแยกประเภท
สำหรับประชาชน ตามข้อ 2

 **5. ข้อเสนอ**

 จึงเรียนมาเพื่อโปรดพิจารณา หากเห็นชอบ โปรดลงนามในหนังสือที่เสนอมาพร้อมนี้

 อธิบดีกรมส่งเสริมการปกครองท้องถิ่น

ร.อสถ. .......................................................

ผอ. กสส. ...................................................

ภูมิ หน.ฝ.สว. ..............................................

จริดา นวผ.ชก./จนท. .....................................

****

ที่ มท ๐๘21.2/ว กระทรวงมหาดไทย

 ถนนอัษฎางค์ เขตพระนคร กทม. ๑๐2๐๐

 พฤษภาคม 2๕68

เรื่อง แนวทางการบริหารจัดการมูลฝอยและจัดเก็บค่าธรรมเนียมขยะตามกฎกระทรวงกำหนดค่าธรรมเนียม
และยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ. 2567

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0804.5/ว 12807 ลงวันที่ 11 ธันวาคม 2567

สิ่งที่ส่งมาด้วย 1. แนวทางการบริหารจัดการมูลฝอยและจัดเก็บค่าธรรมเนียมฯ

 สำหรับองค์กรปกครองส่วนท้องถิ่น จำนวน 1 ชุด

 2. คำแนะนำในการคัดแยกมูลฝอยแบบแยกประเภทสำหรับประชาชน จำนวน 1 ชุด

 3. Infographic สรุปแนวทางฯ จำนวน 1 ชุด

ตามที่กระทรวงมหาดไทยได้แจ้งกฎกระทรวงกำหนดอัตราค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ. 2567 ได้ประกาศในราชกิจจานุเบกษา เล่มที่ 141
ตอนที่ 71 ก เมื่อวันที่ 22 พฤศจิกายน 2567 และมีผลใช้บังคับเมื่อพ้นสามร้อยหกสิบวันนับแต่วันประกาศ
ในราชกิจจานุเบกษาเป็นต้นไป (วันที่ 17 พฤศจิกายน 2568) ความละเอียดแจ้งแล้ว นั้น

กระทรวงมหาดไทย โดยกรมส่งเสริมการปกครองท้องถิ่น ได้จัดทำแนวทางการบริหารจัดการมูลฝอยและจัดเก็บค่าธรรมเนียมขยะตามกฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ. 2567 สำหรับองค์กรปกครองส่วนท้องถิ่น และคำแนะนำในการคัดแยกมูลฝอยแบบแยกประเภทสำหรับประชาชน เพื่อเป็นเครื่องมือประกอบการเตรียมความพร้อมในการปฏิบัติตามกฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ. 2567 ก่อนวันที่มีผลใช้บังคับ ในการนี้ จึงขอให้แจ้งองค์กรปกครองส่วนท้องถิ่นพิจารณาดำเนินการตามแนวทางการบริหารจัดการมูลฝอยและจัดเก็บค่าธรรมเนียมขยะตามกฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ. 2567 สำหรับองค์กรปกครองส่วนท้องถิ่น และคำแนะนำในการ
คัดแยกมูลฝอยแบบแยกประเภทสำหรับประชาชน ตามความเหมาะสมและสอดคล้องกับบริบทในพื้นที่ต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อพิจารณาดำเนินการ

 ขอแสดงความนับถือ

 (นายอรรษิษฐ์ สัมพันธรัตน์)

 ปลัดกระทรวงมหาดไทย

ร.ปมท. ..................................................

อสถ. .......................................................

ร.อสถ. .......................................................

ผอ. กสส. ...................................................

ภูมิ หน.ฝ.สว. ..............................................

จริดา นวผ.ชก./จนท. .....................................

กรมส่งเสริมการปกครองท้องถิ่น

กองสาธารณสุขและสิ่งแวดล้อมท้องถิ่น

โทร. ๐-๒๒๔๑-๙๐๐๐ ต่อ 2112

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวจริดา จิตราวัฒน์

**QR Code**

**หนังสือกระทรวงมหาดไทย ที่ มท 0821.2/ว....................ลงวันที่.............พฤษภาคม 2568**



1. หนังสือกระทรวงมหาดไทย ด่วนที่สุด ที่ มท 0804.5/ว 12807 ลงวันที่ 11 ธันวาคม 2567

2. แนวทางการบริหารจัดการมูลฝอยและจัดเก็บค่าธรรมเนียมฯ สำหรับองค์กรปกครองส่วนท้องถิ่น

3. คำแนะนำในการคัดแยกมูลฝอยแบบแยกประเภทสำหรับประชาชน

4. Infographic สรุปแนวทางฯ